钦定古今图书集成/明伦汇编/官常典/第120卷 > 孔仁玉
## 钦定古今图书集成/明伦汇编/官常典/第120卷 > 孔仁玉

按《阙里志》：“四十三代仁玉，字温如。初，孔末既害光嗣，
自为曲阜令。时仁玉生始九月，母张氏抱归，育于外
家。后鲁人见其长，诉于官，事闻于朝，乃罢。末以仁玉
为先圣嗣。身长七尺，姿貌异常，善六艺，尤精《春秋》。为
人严整，临事有断。时年九岁，任曲阜主簿，两考满，升
县令，袭封文宣公。后周太祖广顺二年，幸谒祖庙及”
孔林，召对数刻，赐五品服、银器、杂彩，复敕授曲阜县
令，兼监察御史。年四十五卒于官，葬祖墓东，赠兵部
尚书。后世以孔氏苗裔几绝而复续，推为“中兴祖。”生
子四：宜、宪、冕、勗。